Hulde stroom in ná die 'koning van gholf' Arnold Palmer sterf
JY LEES NOU Hulde stroom in ná die 'koning van gholf' Arnold Palmer sterf
Die legendariese Arnold Palmer het in die omgang as Jan Alleman se "koning van gholf" bekend gestaan. Dié 87-jarige van Amerika het Sondag vanweë komplikasies met 'n hartprobleem gesterf.
Maar hy is een van die legendariese figure van gholf wat vir dekades nog as inspirasie vir entoesiaste van dié sport sal dien.
Sowat 'n halfeeu gelede het hy, Jack Nicklaus en ons eie Gary Player as die Groot Drie van gholf bekend gestaan.
Einste Gary het Arnold beskryf as iemand wat met charisma "uit die bed val. Hy't nie nodig om te praat nie. Hy het dit net gehad." Jack Nicklaus, wat Arnold se grootste mededinger op die gholfbaan was, het hom in 1954 ontmoet toe hy (Jack) 14 was. Jack het in gietende reën van die gholfbaan afgeloop toe hy 'n man gewaar wat op die oefenbaan met mening sy 9-ysters rondgeswaai het. Iemand het opgemerk dat dit die verdedigende kampioen, Arnold Palmer was. Jack sê Arnold was nog steeds besig met sy oefenswaaie toe hy vertrek het.
Jack Nicklaus on Arnold Palmer: "He was the King of our sport and always will be." https://t.co/gNT38bC6ax pic.twitter.com/URyD8eZ3zm — NBC Sports (@NBCSports) September 26, 2016
Arnold word as een van die gewildste sportmanne ter wêreld beskou, soveel so dat hy 'n groep volgelinge gehad het wat as "Arnie's Army" bekend gestaan het. Wen of verloor, hulle het bankvas agter hom gestaan.
Dit was 'n kombinasie van sy kettingrokende persoonlikheid, daardie broek wat net altyd hoër opgetrek moes word, 'n hempspant wat gereeld rondgefladder het en die manier waarop hy die baan "aangeval" het eerder as om dit te navigeer.
Van 1958 tot 1964 verwower hy sewe belangrike titels: vier Meesters-, een Amerikaanse Ope- en twee Britse Ope-kampioenskappe.
Twitter reageer op Arnold se dood
Here's to The King who was as extraordinary on the links as he was generous to others. Thanks for the memories, Arnold. pic.twitter.com/UlyfpIBOL2 — President Obama (@POTUS) September 26, 2016
The best Arnold Palmer quotes: https://t.co/mMAn9ptazA pic.twitter.com/7OL4wuKLkE — USA TODAY (@USATODAY) September 26, 2016
RIP Arnold Palmer. Sad day for the world of sports pic.twitter.com/y8MZypRxkA — Roland Schoeman (@Rolandschoeman) September 26, 2016
Former Pres. George H.W. Bush on the death of Arnold Palmer: "He brought golf to millions by his daring and caring." https://t.co/07YFOq72pi pic.twitter.com/TuPiyZ4ZKI — ABC News (@ABC) September 26, 2016
Rest well, Arnie. Next year, Augusta won't be quite the same. We'll miss your humor, kindness and that twinkle in your eye. #ArnoldPalmer — Condoleezza Rice (@CondoleezzaRice) September 26, 2016
Saddened to hear about the great Arnold Palmer's passing. I had the honor of spending time with him and he was an amazing man and American. — Donald Trump Jr. (@DonaldJTrumpJr) September 26, 2016
This letter from Arnold Palmer last year will always be one of my greatest treasures. Pure class and he will be missed! #TheKing ? pic.twitter.com/QiNaSiQ47u — Kyle Thompson (@KyleThompsonPGA) September 26, 2016
Thanks Arnold for your friendship, counsel and a lot of laughs. Your philanthropy and humility are part of your legend. — Tiger Woods (@TigerWoods) September 26, 2016
(2/2) It’s hard to imagine golf without you or anyone more important to the game than the King. — Tiger Woods (@TigerWoods) September 26, 2016
Tien kitsfeite oor Arnold:
1. As die president van Arnold Palmer Enterprises het hy wêreldwyd toesig gehou oor die ontwerp en ontwikkeling van meer as 300 nuwe, of hergestruktureerde gholfbane. 2. Die Arnold Palmer, 'n kombinasie van ystee en lemonade, word nou onder sy naam in supermarkte verkoop. Arnold het gewoonlik dié mengsel in 'n termosfles saam met hom op die baan gehad.
This is how the 'Arnold Palmer' drink first got its name https://t.co/3Pm5HNEXe6 pic.twitter.com/iim0bkahBd — CNN (@CNN) September 26, 2016
3. Hy was die eerste professionele gholfspeler wat agter die kontrole van sy eie vliegtuig ingeskuif het en van toernooi na toernooi gevlieg het.
Don't know if any other athlete did more for their sport than Arnold Palmer did for golf. He made it cool because he was cool. RIP #legend pic.twitter.com/hyEgLD8DBK — Ben Crane (@bencranegolf) September 26, 2016
4. In 1954 het hy Winifred Walzer (19) ontmoet. Die twee het drie dae later weggeloop en was getroud tot 1999 toe Winnie, soos sy later bekend gestaan het, aan borskanker sterf.
5. Een van sy grootste teleurstellings was dat die P.G.A-kampioenskapslouere hom sy hele lewe lank ontwyk het. Een van die redes daarvoor? Sy pa was 'n lid van die P.G.A. en het hom leer gholf speel.
6. Arnold swaai vir die eerste keer 'n nr 3-yster toe hy sowat drie jaar oud was. Sy pa het hom aangeraai om hard te slaan. En hy het.
7. Sy eerste "professionele" hou slaan hy op negejarige ouderdom. Helen Fritz, 'n lid van Latrobe-buiteklub, het hom vyf Amerikaanse sent ("nickle") aangebied om haar bal oor 'n sloot te slaan. Menige vrouedae daarna het hy teen betaling vir ander vroue dieselfde gedoen, maar "party was maar stadig om te betaal."
8. Arnold het altesaam 93 toernooie wêreldwyd gewen.
9. Hy was ook die eerste professionele speler wat $1 mijoen met gholf verdien het.
10. GQ-tydskrif het hom as een van die 50 stylvolste manne die afgelope 50 jaar genoem. Esquire het hom op hul lysie van die 75-besgeklede mans ooit ingesluit.
Bronne: nytimes.com, nbcnews.com, golfdigest.com, golf.com, cnn.com